ร้านลุยอยู่แถวศาลกรมหลวงชุมพร ห่างไป 3-4 กิโล นมัสการเสร็จก็มาทานนอาหารได้เลย

ร้านเป็นร้านแข็งแรงไม่ใช่เพิง สร้างติดทะเล มองวิวพระอาทิตย์ตกดินแนวพานอราม่า กระจายไปด้วยเรือหาปลาหมึก พอฟ้ามืดจะเห็นเป็นจุดสีเขียวประดับทะเล

ปลาหมึกไข่นึ่งมะนาว มา5 ตัว ต่อจาน ปลาหมึกตัวไม่ใหญ่ ไข่เต็ม  น้ำมะนาวที่นึ่ง เป็นน้ำมะนาวเทียม สู้น้ำมะนาวสดไม่ได้  

กุ้งผัดสะตอกะปิ ของร้านนี้ มาแบบ ผัดน้ำพริกกะปิ คือมีพริกด้วย (ร้านบางร้าน กะปิ อย่างเดียวไม่มีพริก) จานนี้อร่อย สะตอเล็กไปนิด น้อยไปหน่อย แต่ รสมือใช้ได้

ปูนิ่มทอดกระเทียม ทอดใหม่มา กรอบอร่อยดี

ใบเหลียงผัดไข่ จานใหญ่ ราคาไม่แพง อร่อยมาก

หมึกผัดไข่หวานเป็นอาหารแนะนำ อยากลอง แต่กลัวความหวานของคนใต้  และที่ร้านยุ่งมาก เลยไม่ได้ถามรายละเอียดว่าหวานอย่างไร